Source: http://docplayer.fi/2630291-Purkumateriaalien-kasittely-siltojen-korjauksessa-ja-tienrakentamisessa.html
Timestamp: 2017-09-19 12:24:38+00:00
Document Index: 19113791

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Purkumateriaalien käsittely siltojen korjauksessa ja tienrakentamisessa - PDF
Download "Purkumateriaalien käsittely siltojen korjauksessa ja tienrakentamisessa"
Sinikka Helmi Hovinen
1 Mikko Korhonen Purkumateriaalien käsittely siltojen korjauksessa ja tienrakentamisessa Tiehallinnon selvityksiä 31/2005 ISSN ISBN TIEH
2 Mikko Korhonen Purkumateriaalien käsittely siltojen korjauksessa ja tienrakentamisessa Tiehallinnon selvityksiä 31/2005 Tiehallinto Kuopio 2005
3 Kansikuva: Karjosillan puukannen purkaminen /Tieliikelaitos ISBN ISSN TIEH Verkkoversion numerot: ISBN ISSN TIEH v Painopaikka Edita Prima Oy Kuopio 2005 Julkaisua saatavana: Tiehallinto, Savo-Karjalan tiepiiri Faksi: S-posti: TIEHALLINTO Savo-Karjalan tiepiiri PL KUOPIO Puhelinvaihde
4 Mikko Korhonen:Purkumateriaalin käsittely siltojen korjauksessa ja tienrakentamisessa. Kuopio Tiehallinto, Savo-Karjalan tiepiiri. Tiehallinnon selvityksiä 31/ s. + liitt. 3 s. ISSN , ISBN , TIEH Asiasanat: Sillat, Sillankorjaus, Purkutyöt, Ympäristöhaitat, Ongelmajätteet Aiheluokka: 40 TIIVISTELMÄ Tämän selvitys tehtiin Tiehallinnolle, Savo-Karjalan tiepiirin tienpidon hankintayksikkö. Työn tavoitteena oli selvittää siltojen korjaamisessa ja tienrakentamisessa syntyvät purkumateriaalit, niiden hyötykäyttömahdollisuudet ja loppusijoittaminen sekä mahdolliset ympäristövaikutukset. Erityistä huomiota kiinnitettiin purkumateriaalien läjittämiseen. Työssä selvitettiin, mitä lainsäädännössä on määrätty edellä mainituista asioista. Lisäksi tehtiin siltojen korjaamisen ympäristövaatimuksien tarkastuslista. Syntyviä purkumateriaaleja ovat betoni-, teräs-, asfaltti-, kyllästämättömät puujätteet sekä maa- ja kiviainesjätteet. Lisäksi syntyy ongelmajätteitä, joita ovat pesusta syntyvät jätteet, siltojen vesieristeet, pilaantuneet maat, suihkupuhdistus-, kyllästetyt puu- ja asbestipitoiset jätteet. Yleensä ottaen purkumateriaaleilla ei ole merkittäviä ympäristövaikutuksia paitsi ongelmajätteillä. Ongelmajätteet ovat vahingollisia ympäristölle ja ihmisten terveydelle. Ympäristölle vaarattomia purkumateriaaleja voidaan hyötykäyttää maarakentamisessa, mutta se on luvanvaraista toimintaa. Lisäksi purettuja materiaaleja voidaan kierrättää tai käyttää uudelleen sellaisenaan. Ongelmajätteitä saa luovuttaa pelkästään sellaiselle taholle, jolla on ympäristölupa kyseisen aineen vastaanottamiseen. Läjittäminen on toimintaa, jossa tiehankkeessa syntyvät ylimääräiset maamassat kuljetetaan tiealueen ulkopuoliselle alueelle. Läjitysalueelle saa kuljettaa pelkästään puhdasta, muista jätteistä eroteltua, maan tai kallioperän ainesta.
5 Mikko Korhonen: Handling waste materials in bridge repairing and road construction Road Administration. Finnra Reports 31/ p. + app. 3 p. ISSN , ISBN , TIEH SUMMARY Finnish National Road Administration, Savo-Karjala Road Region, commissioned this work. The aim of this publication was to find out what wastes come from bridge repairing and road construction and also to solve environmental impacts of the wastes. In addition the related law was studied. Extra attention was focused on what to do with residue soil. Another goal was to make a checklist for environmental demands in bridge repairing. At first the wastes of bridge repairing were listed because most of those wastes are similar to road constructions wastes. After that the environmental impacts of the wastes were studied. Finally the checklist of environmental demands in bridge repairing was done. The wastes were concrete, steel, asphalt, non-impregnated wood and residue soil and hazardous wastes. Wastes, without hazardous wastes, had very small impact on environment or health. Most of the wastes could be utilized in road construction but only the residue soil can be utilized without environmental permission. Wastes can also be recycled. Hazardous wastes were washing wastes, sandblast wastes, impregnated wood, asbestos, water insulations of bridges and contaminated soil. Hazardous wastes had severe impacts on environment and health. All hazardous wastes must be devided to own fractions before transportation to the dump. In the checklist all wastes and their environmental impacts were taken into account.
6 ESIPUHE Liikenne- ja viestintäministeriön luonnosteilla olevassa ympäristöohjelmassa on asetettu eri väylälaitoksille, kuten Tiehallinnolle, tavoitteeksi luonnonvarojen säästeliästä käyttöä tukevien hankintamenettelyjen kehittäminen, ohjeistuksen laatiminen jätteiden ja sivutuotteiden hyödyntämiselle, osallistuminen aihetta koskevaan tutkimukseen sekä riittävän elin-kaarivaikutustiedon hankkiminen. Tämän työn tarkoituksena on vastata omalta osaltaan ympäristöohjelman tuomiin vaatimuksiin. Työn tavoitteena on selvittää siltojen korjaamisessa ja tienrakentamisessa syntyvät purku-materiaalit, niiden hyötykäyttömahdollisuudet ja loppusijoittaminen sekä mahdolliset ympäristövaikutukset. Työssä selvitetään, mitä lainsäädännössä on määrätty edellä mainituista asioista. Työn ulkopuolelle rajataan syntyvät muovijätteet, kuten muovirummut, sekä muut metallijätteet kuin teräs. Erityishuomio kiinnitetään purkumateriaalien läjittämiseen. Läjittämisen suurimpia ongelmia ovat menettelyjen epäselvyys sekä läjittämisen suunnitelmallisuuden puute. Tavoitteena on tarkentaa urakoitsijan ja tilaajan välisiä ympäristövastuita ja -velvoitteita. Työssä laaditaan urakkaasiakirjoihin liitettävä tilaajan ympäristövaatimuksien tarkistuslista. Tarkistuslistaan kuuluvat muun muassa seuraavat asiat: Tarvittavat ympäristöluvat ja -ilmoitukset mukaan lukien seurantavelvoitteet, syntyvät jätemateriaalit sisältäen läjitettävät ylijäämämaat kustannus- ja ympäristönäkökulma huomioon ottaen, vastuut ympäristöstä odottamatta löytyvien esiintymien varalta kuten pilaantuneet maat, yhteydenpitovelvoitteet ulkopuolisiin tahoihin ja tiedottaminen ympäristöhäiriöistä, yhteydenpito viranomaisiin sekä tiedottaminen ympäristövahingoista kolmansille osapuolille. Kuopio, Toukokuun 11 Tiehallinto Savo-Karjalan Tiepiiri
7 Purkumateriaalien käsittely siltojen korjauksessa ja tienrakentamisessa 11 Sisältö I PURKUMATERIAALIEN KÄSITTELYÄ SÄÄTELEVÄT SÄÄNNÖKSET 13 1 JÄTEHUOLLON JÄRJESTÄMINEN 13 2 JÄTEVERO 13 3 YMPÄRISTÖLUVAT PURKUMATERIAALIEN KÄSITTELYSSÄ 14 II SILTOJEN KORJAAMISESTA JA TIENRAKENTAMISESTA SYNTYVÄT PURKUMATERIAALIT 15 4 YLEISTÄ 15 5 BETONIJÄTTEET Ympäristövaikutukset Hyötykäyttö ja loppusijoittaminen 17 6 TERÄSJÄTTEET Ympäristövaikutukset Hyötykäyttö ja loppusijoittaminen 20 7 ASFALTTIJÄTTEET Ympäristövaikutukset Hyötykäyttö ja loppusijoittaminen 23 8 KYLLÄSTÄMÄTTÖMÄT PUUJÄTTEET Ympäristövaikutukset Hyötykäyttö ja loppusijoittaminen 24 9 MAA- JA KIVIAINESJÄTTEET Ympäristövaikutukset Hyötykäyttö ja loppusijoittaminen 25 III ONGELMAJÄTTEET PESUSTA SYNTYVÄT JÄTTEET SUIHKUPUHDISTUS KYLLÄSTETTY PUUJÄTE CCA-kyllästetyn puun ympäristövaikutukset CC-kyllästetyn puun ympäristövaikutukset Kreosootilla kyllästetyn puun ympäristövaikutukset Kyllästetyn puun loppusijoittaminen ja hyötykäyttö ASBESTIPITOISET JÄTTEET Ympäristövaikutukset 32
8 12 Purkumateriaalien käsittely siltojen korjauksessa ja tienrakentamisessa 13.2 Hyötykäyttö ja loppusijoittaminen SILTOJEN VESIERISTEET Ympäristövaikutukset Hyötykäyttö ja loppusijoittaminen PILAANTUNEET MAAT Pilaantuneiden maiden puhdistusmenetelmät Hyötykäyttö ja loppusijoittaminen 38 IV PURKUMATERIAALIEN LÄJITTÄMINEN LÄJITYKSEN SUUNNITTELUN LÄHTÖKOHDAT JA TAVOITTEET TIESUUNNITELMASSA ESITETYT LÄJITYSALUEET LÄJITTÄMINEN TIESUUNNITELMASSA VARAAMATTOMILLE ALUEILLE YMPÄRISTÖLUVAN TARVE LÄJITTÄMINEN KAAVA-ALUEELLA LÄJITYSPAIKKOJEN VALINTAAN VAIKUTTAVAT TEKIJÄT LÄJITYSALUEELLE SIJOITETTAVAT MATERIAALIT MAA-AINESTEN LÄJITYKSEN VAIKUTUKSET 43 V SILTOJEN KORJAAMISEN YMPÄRISTÖVAATIMUSTEN TARKISTUSLISTA 44 VI YHTEENVETO LÄHTEET LIITTEET 51
9 Purkumateriaalien käsittely siltojen korjauksessa ja tienrakentamisessa 13 JÄTEHUOLLON JÄRJESTÄMINEN I PURKUMATERIAALIEN KÄSITTELYÄ SÄÄTELEVÄT SÄÄNNÖKSET 1 JÄTEHUOLLON JÄRJESTÄMINEN Siltojen korjaamisesta ja tienrakentamisesta syntyvien purkumateriaalien käsittelyä säätelevät seuraavat säädökset: jätelaki ( /1072), jäteasetus ( /1390), jäteverolaki ( /495), valtioneuvoston päätös rakennusjätteistä ( /295), maankäyttö- ja rakennuslaki ( /132), ympäristönsuojelulaki ( /86) ja ympäristönsuojeluasetus ( /169). Jätelain [1] mukaan jätehuolto on järjestettävä siten, että 1. jäte on hyödynnettävä, jos se on teknisesti mahdollista ja jos siitä ei aiheudu kohtuuttomia lisäkustannuksia verrattuna muulla tavoin järjestettyyn jätehuoltoon, 2. ensisijaisesti on pyrittävä hyödyntämään jätteen sisältämä aine ja toissijaisesti sen sisältämä energia, 3. jätteestä tai jätehuollosta ei saa aiheutua vaaraa tai haittaa terveydelle tai ympäristölle, 4. jätehuollossa on käytettävä parasta taloudellisesti käyttökelpoista tekniikkaa sekä mahdollisimman hyvää terveys- ja ympäristöhaitan torjuntamenetelmää, 5. jätettä ei saa hylätä tai käsitellä hallitsemattomasti, 6. jätteet on kerättävä ja pidettävä toisistaan erillään jätehuollon kaikissa vaiheissa siinä laajuudessa kuin se on terveydelle tai ympäristölle aiheutuvan vaaran tai haitan ehkäisemisen taikka jätehuollon asianmukaisen järjestämisen kannalta tarpeellista sekä teknisesti ja taloudellisesti mahdollista, 7. erilaatuisia ongelmajätteitä ei saa sekoittaa keskenään eikä muihin jätteisiin tai aineisiin paitsi, jos se on jätteiden hyödyntämisen tai käsittelyn kannalta välttämätöntä ja se voidaan tehdä aiheuttamatta terveydelle tai ympäristölle vaaraa tai haittaa, 8. milloin sekoittuminen on tapahtunut 6 kohdassa tarkoitetun yleiskiellon vastaisesti, on erottelu tehtävä, jos se on teknisesti ja taloudellisesti mahdollista ja tarpeen terveydelle tai ympäristölle aiheutuvan vaaran tai haitan ehkäisemiseksi, 9. jätteet on käsiteltävä jossakin lähimmistä asianmukaisista jätteen käsittelypaikoista, sekä 10. jätehuolto on pyrittävä suunnittelemaan, järjestämään ja rahoittamaan sekä jätehuollon hyväksymismenettelyjä soveltamaan siten, että maahan saadaan sopivasti erilaista käsittelyä edellyttäviä asianmukaisia jätteiden käsittelypaikkoja. 2 JÄTEVERO alkaen kaatopaikalle toimitetusta jätteestä on peritty jäteveroa, jonka suuruus on 30 /t. Tullihallitus toimii valvovana viranomaisena jätevero-
10 14 Purkumateriaalien käsittely siltojen korjauksessa ja tienrakentamisessa YMPÄRISTÖLUVAT PURKUMATERIAALIEN KÄSITTELYSSÄ asioissa. Jäteverolain [2] mukaan veroa ei ole suoritettava kaatopaikalle muista jätteistä eroteltuna toimitettavasta: saastuneesta maa-aineksesta, joka voidaan sijoittaa kyseiselle kaatopaikalle keräyspaperin puhdistuksessa syntyvästä siistausjätteestä voimalaitoksen rikinpoistojätteestä ja lentotuhkasta jätteestä, joka hyödynnetään kaatopaikalla sen perustamisen, käytön, käytöstä poistamisen tai jälkihoidon kannalta välttämättömissä rakenteissa tai rakennuksissa. Edellä 1 momentin 4 kohdassa tarkoitettuna verottomana jätteenä ei pidetä lasijätettä eikä halkaisijaltaan yli 150 millimetrin kokoisista kappaleista koostuvaa betonijätettä. Lisäksi jäteverolain mukaan kaatopaikkana ei pidetä aluetta, jossa säilytetään muista jätteistä erotettuna jätettä väliaikaisesti kolmea vuotta lyhyemmän ajan ennen sen käsittelyä tai hyödyntämistä. Jäteverolakia ei sovelleta alueeseen, jonne sijoitetaan yksinomaan maan ja kallioperän aineksia. [2] 3 YMPÄRISTÖLUVAT PURKUMATERIAALIEN KÄSITTELYSSÄ Ympäristönsuojeluasetuksen 4 :n 1. momentin 2. kohdassa säädetään: "Ympäristönsuojelulain 28 :n 2 momentin 4 kohdassa tarkoitettua ympäristöluvanvaraista toimintaa ei ole: maa- ja kiviainesten ottamisessa taikka rakennus- tai maa- ja vesirakentamistoiminnassa syntyvän pilaantumattoman maa- ja kiviainesjätteen hyödyntäminen tai käsittely ottamis- tai rakennuspaikalla taikka muulla rakentamispaikalla, jossa jäte hyödynnetään tai käsitellään jätelain (1072/1993) vastaavat vaatimukset täyttävän hyväksytyn suunnitelman tai luvan mukaisesti." [3; 4] Kyseisessä ympäristönsuojeluasetuksen kohdassa rakentamisella tarkoitetaan rakentamista, joka perustuu maankäyttö- ja rakennuslain, vesilain, yleisistä teistä annetun lain, yksityisistä teistä annetun lain tai kiinteän omaisuuden ja erityisten oikeuksien lunastuksesta annetun lain perusteella taikka muun lain määräämän viranomaiskäsittelyn perusteella myönnettyyn rakentamista koskevaan lupaan. Hyväksyttynä suunnitelmana pidetään rakentamista koskevien lupien ja säännösten mukaisesti laadittua ja rakennuttajan hyväksymää suunnitelmaa, joka koskee vaarattoman maa- ja kiviainesjätteen hyödyntämistä ja käsittelyä. [3; 5] Jätteiden käyttäminen maarakennustöissä on ympäristönsuojelulain 28 :n 2 momentin 4 kohdan mukaan ympäristöluvanvaraista toimintaa. Koska maarakentamisessa hyödynnettäviä sivutuotteita ja uusiomateriaaleja pidetään nykyisen jätelain 3 :n mukaan jätteenä, on niiden hyödyntämiseen oltava ympäristölupa. Ympäristönsuojelulain 30 :n 2 momentin mukaan koerakentaminen on lupavapaata toimintaa. Ympäristösuojelulain ja -asetuksen mukaan ympäristölupavelvollisuus ei koske jätteen koeluontoista lyhytaikaista hyödyntämistä maarakentamisessa. Koerakentamisesta on tehtävä ilmoitus toimivaltaiselle ympäristöviranomaiselle [6, s.2]
11 Purkumateriaalien käsittely siltojen korjauksessa ja tienrakentamisessa 15 YLEISTÄ II SILTOJEN KORJAAMISESTA JA TIENRAKENTAMISESTA SYNTYVÄT PURKUMATERIAALIT 4 YLEISTÄ Tie- ja siltarakenteiden purkutyöt tulisi tehdä niin, että betoni-, teräs-, asfalttija kyllästämätön puujäte kerätään jokainen omaksi jätejakeekseen. Lisäksi maa-aines-, kiviaines- ja ruoppausjäte kerätään erikseen. Valtioneuvoston päätös rakennusjätteistä (1997/295) mukaan jätteet on lajiteltava, jos niiden määrä ilman maa- ja kiviainesta sekä ruoppausjätettä on suurempi kuin viisi tonnia. [7] Jätteiden hyödyntämisen ja turvallisen loppusijoituksen tärkein edellytys on, että ongelmajätteet lajitellaan pois muiden jätteiden joukosta ja toimitetaan asianmukaiseen paikkaan. Ongelmajätteet tulee aina kerätä erikseen omiin jätejakeisiin. Ongelmajätettä on jäte, joka kemiallisen tai muun ominaisuutensa takia voi aiheuttaa erityistä vaaraa tai haittaa terveydelle tai ympäristölle. Ongelmajätteitä ovat mm. kyllästetyt puujätteet, asbestipitoiset jätteet, pesu- ja suihkupuhdistusjätteet sekä pilaantuneet maat. 5 BETONIJÄTTEET Betoni koostuu runkoaineesta, sementistä ja vedestä sekä mahdollisesti erilaisista lisä- ja seosaineista. Tiehallinolla on noin teräsbetonisiltaa, mikä on noin 66 % siltojen kokonaismäärästä. Yleisin siltatyyppi on laattasilta, joita on yli Yleisimpiä teräsbetonisiltojen vaurioiden aiheuttajia ovat tiensuolaus, sään vaihtelu ja tienkäyttäjät. Tyypillisimpiä vaurioita ovat betonin rapautuminen, raudoituksen korroosiovauriot, pakkassuolakorroosiovauriot, veden jäätymisen aiheuttamat vauriot sekä törmäysvauriot. Nämä vauriot ovat yleensä laajoja ja ne joudutaan korjaamaan betonoimalla, jolloin vanha betoni piikataan pois. Teräsbetonisiltojen kansien vaihdon yhteydessä syntyy paljon betonijätettä, jota ei yleensä murskata suoraan purkutyömaalla, vaan se kuljetetaan vastaanottoalueelle murskattavaksi. Kuvassa 1 on Erolanpuron silta, jonka teräsbetoninen sillan kansi on purettu. [8, s.3-6]
12 16 Purkumateriaalien käsittely siltojen korjauksessa ja tienrakentamisessa BETONIJÄTTEET Kuva 1. Erolanpuron silta, jonka teräsbetoninen kansi on purettu ja osittain jo kuljetettu murskattavaksi. [9] Betoni- ja teräsbetonirakenteet voidaan purkaa monella eri menetelmällä, kuten piikkaamalla (käsityöväline piikkaus tai konepiikkaus), vesipiikkaamalla, poraamalla (iskuporaus tai lieriöporaus), leikkaamalla (timanttisahaus, sulatusleikkaus), murtamalla (puristusmurskaus, koneellinen halkaisu, halkaisu paisunta-aineella, räjäytys) ja jyrsimällä (urajyrsintä, tasojyrsintä). Purkamismenetelmän valinta riippuu siitä, millaisia paikalleen jäävän rakenteen vaatimukset ovat. Esimerkiksi vesipiikkaamalla betonin teräkset jäävät ehjiksi, jolloin niitä ei tarvitse uusia. Liitteessä 1 on esitetty purkamis- ja puhdistusmenetelmien käyttökohteita. Liitteessä 2 on kuvia muutamista yleisesti käytetyistä betonirakenteiden purkamismenetelmistä. [10, s.6] 5.1 Ympäristövaikutukset Betoni ei sisällä orgaanisia aineita. Tästä johtuen siitä ei myöskään pääse ilmaan orgaanisia yhdisteitä. Tuore betonimassa on emäksistä. Tuoreen betonin käsittelyssä on käytettävä suojavarusteita, jotta massa ei pääse jatkuvaan ihokosketukseen. Betonirakenteiden radioaktiivisuus riippuu ensisijaisesti runkoaineena käytetystä kiviaineksesta. Suomalaisista betoninäytteistä mitatut radioaktiivisuuspitoisuudet vastaavat yleensä keskimääräistä maaperän pitoisuustasoa. [11] Betonijäte saattaa joskus sisältää haitallisia aineita, kuten elementtien saumauksessa käytettyä PCB:tä. Muita betonista mahdollisesti löytyviä aineita ovat asbesti, öljy ja raskasmetallit. Ennen rakenteen purkamista on rakennuttajan selvitettävä haitallisten aineiden esiintyminen, ja rakenteen purkamisen yhteydessä on haitalliset jätteet eroteltava ja toimitettava asianmukaiseen käsittelyyn. [6, s.34-35]
13 Purkumateriaalien käsittely siltojen korjauksessa ja tienrakentamisessa 17 BETONIJÄTTEET 5.2 Hyötykäyttö ja loppusijoittaminen Betonijäte tulee erotella mahdollisimman puhtaaksi muista jätteistä ennen kuljetusta murskattavaksi. Betonijätettä ei yleensä murskata purkutyömaalla. Valmiiksi paloiteltu betoni murskataan yleensä siirrettävillä murskaimilla. Murskaintyyppejä ovat leuka-, kartio- ja iskupalkkimurskaimet. Murskaimissa on magneettierottimet, joiden avulla saadaan eroteltua betonin sisältämät teräkset. Terästen huolellinen poistaminen on tärkeää, jotta kaikki teräs saadaan kierrätetyksi. Lisäksi betonimurskeen seassa olevat teräkset saattaisivat rikkoa rakennustöiden yhteydessä työkoneiden renkaita. [6, s.33] Betonia voidaan murskattuna ja seulottuna (yleensä murskeen raekoko on mm) käyttää hyväksi maarakentamisessa, uuden betonin runkoaineena tai maabetonin valmistuksessa. Suomessa on kehitetty betonin uusiokäyttömahdollisuuksia maarakentamisessa. Betonimurske saadaan oikein käsiteltynä kovettumaan uudelleen. Kovetuttuaan murske antaa maarakenteelle kertaisen kantavuuden verrattuna kalliomurskeeseen. Tämän vuoksi jätebetoni onkin parempi hyödyntää maarakentamisessa kuin betoniteollisuudessa. [11] Raaka-aineidensa perusteella betonimurskeet jaotellaan neljään eri luokkaan. Luokat on esitetty taulukossa 1. Taulukko 1. Betonimurskelajitteiden raaka-aineiden kuvaus [6, s.34] Lajite Raaka-aine BeM I Epäpuhtauksista vapaa betonijäte, joka on peräisin esim. betonituoteteollisuudesta BeM II Purkutyömailta tai muualta peräisin oleva betonijäte BeM III Purkutyömailta tai muualta peräisin oleva betonijäte, jonka uudelleen lujittuminen on epävarmaa BeM IV Purkutyömailta tai muualta peräisin oleva betonijäte, joka ei lujitu rakenteeseen tiivistettynä ja voi olla routivaa Betonimurskeiden luokitteluperusteita on esitelty taulukossa 2. Taulukko 2. Betonimurskeiden perusominaisuudet. [6, s.34] Lajite Rakeisuus [mm] Lujittuminen Routivuus E-moduuli [Mpa] BeM I Lujittuu Routimaton 700 BeM II Lujittuu Routimaton 500 BeM III Epävarmaa Routimaton 280 BeM IV Vaihtelee Ei lujitu Vaihtelee 200 Betonimursketta on mahdollista käyttää kaikissa tien rakennekerroksissa pengertäytteestä ja suodatinkerroksesta aina kantavaan kerrokseen saakka. Taloudellisesti ja teknisesti parasta on käyttää betonimursketta kantavassa kerroksessa, jolloin kantavaa ja/tai kantavan kerroksen alapuolista jakavaa kerrosta voidaan ohentaa. Mikäli BeM I tai BeM II luokan murskeen uudelleenlujittumisominaisuutta ei hyödynnetä, voidaan sitä käyttää korvaamaan kallio- ja soramursketta. Kuvassa 2 on esitetty tien päällysrakenteenkerrokset. [6, s.36]
14 18 Purkumateriaalien käsittely siltojen korjauksessa ja tienrakentamisessa BETONIJÄTTEET Kuva 2. Tien päällysrakennekerrosten nimitykset. Kaikkia kuvan kerroksia ei ole yleensä samassa rakenteessa [12] Eri betonimurskelajikkeiden soveltuvuus tierakenteisiin on esitetty taulukossa 3. Ympäristökelpoisuus on kuitenkin otettava huomioon tapauskohtaisesti. Betonimurskelajitteen tunnuksen ollessa suluissa, tarkoittaa se, että kyseessä ei ole taloudellisesti tai teknisesti optimaalisin käyttökohde. [6, s.34] Taulukko 3. Eri betonilajitteiden soveltuvuus tierakenteisiin [6, s.34] Kantava kerros Jakava kerros Pengertäyte BeM I, BeM II, (BeM III) (BeM I), BeM II, BeM III, (BeM IV) (BeM I, BeM II, BeM III), BeM IV Sillanrakentamisessa betonimursketta voidaan käyttää hyväksi perustamistason yläpuolisiin täyttöihin kuten normaaleja kiviaineksia. Perustusten ja tukimuurien kiviainesarinoiden tilalla voidaan käyttää betonimurskeesta tehtyjä arinoita. BeM I - ja BeM II -murskeiden lujittumista voidaan hyödyntää arinoiden mitoituksissa. Betonimurskeita voidaan myös käyttää putkikaivantojen lopputäyttöihin, kun otetaan huomioon betonimurskeen korroosioominaisuudet. Betonin korkea alkalisuus (ph yli 11) saattaa kosteissa olosuhteissa aiheuttaa alumiinin tai galvanoidun teräsputken korroosiota. Lujittuva betonimurske ei sovellu putkikaivantojen alkutäyttöihin. Talonrakennuksessa betonimursketta voidaan käyttää useissa kohteissa, kuten erilaisten rakenteiden arinoissa, rakenteellisissa täytöissä, piharakentamisessa alusrakenteena sekä rakennusten alus- ja vierustäytöissä. [6, s.37] Alle 150 mm:n kokoisina palasina betonia voidaan myös viedä kaatopaikalle ilman jäteveroa, jolloin kustannuksissa säästetään. Kaatopaikoilla betonijätettä voidaan käyttää kaatopaikkarakenteiden rakentamiseen. Muun muassa Jätekukko Oy:n Heinälamminrinteen jätekeskus Kuopiossa ottaa vastaan betonijätettä. Betonijätteen vastaanottohinnat alkaen on esitetty taulukossa 4. [2; 13]
15 Purkumateriaalien käsittely siltojen korjauksessa ja tienrakentamisessa 19 TERÄSJÄTTEET Taulukko 4. Betonijätteen vastaanottohinnat Heinälamminrinteen jätekeskuksessa [13] Betonikappale Hinta / t (sis. Alv 22 %) kappaleen sivumitta alle 1 m 18,30 kappaleen sivumitta 1-5 m 25,62 erityiskappaleet 64,66 tiiltä sisältävä 25,62 6 TERÄSJÄTTEET Teräsjätettä syntyy siltojen korjauksissa betonin raudoituksista ja siltarakenteista (teräspalkit, liikuntasaumalaitteet, puukansien raidelevyt). Teräsputkisiltojen rumpuputkenvaihdon yhteydessä syntyy paljon teräsjätettä. Kaiteet ja valaisinpylväät ovat tavallisimmin terästä. Terästä käytetään myös tien rakennekerroksiin tai päällysteeseen asennettavissa verkoissa, joilla estetään teiden routavaurioita. Kuvassa 3 puretaan teräsputkisiltaa. Silta uusitaan korroosiovaurioiden vuoksi. Kuva 3. Eikanpuron teräsputkisillan purkamista. Silta uusittiin korroosiovaurioiden takia. [9] Tiehallinnolla on pääraaka-aineeltaan teräksisiä siltoja kappaletta. Teräsputkisiltojen osuus on kappaletta. Savo-Karjalan tiepiirin alueella terässiltoja on 429 kappaletta, joista putkisiltoja on 352 kappaletta. Tyypillisiä terässiltojen vaurioita ovat korroosiovauriot sekä törmäysvauriot. 6.1 Ympäristövaikutukset Varsinaisesti puretulla teräksellä ei ole todettu olevan merkittäviä ympäristölle haitallisia vaikutuksia, mutta terästen kierrätettävyys on kannattavaa toi-
16 20 Purkumateriaalien käsittely siltojen korjauksessa ja tienrakentamisessa ASFALTTIJÄTTEET mintaa ympäristön kannalta, koska uusien terästuotteiden valmistaminen romusta kuormittaa ympäristöä huomattavasti vähemmän kuin uuden teräksen valmistaminen malmista. Teräksien pinnoituksessa käytetyt aineet saattavat olla ympäristölle vaarallisia. Pinnoitusaineina on käytetty maaleja, muoveja ja sinkkiä. 6.2 Hyötykäyttö ja loppusijoittaminen Yleensä purkuteräkset käytetään hyödyksi joko sellaisenaan tai uusioraakaaineena, esimerkiksi ehjät valaisinpylväät ja kaiteet voidaan uusiokäyttää. Betonin raudoitusteräksien erottelemiseen on kehitetty oma laitteisto, jolloin teräkset voidaan käyttää raaka-aineena. Laitteiston avulla murskataan teräksiä ympäröivä betoni ja teräkset saadaan eroteltua betonimurskasta. Tienrakentamisessa käytetyt teräsverkot ovat vaikeasti hyödynnettäviä, jos ne ovat asennettu kantavan kerroksen päälle eli päällysteeseen. Teräsverkko on käytännössä mahdotonta saada eroteltua asfaltista kustannustehokkaasti. Tällaiset jätteet joudutaan kuljettamaan kaatopaikalle, jossa ne käsitellään sekajätteenä, jolloin jätemaksu on huomattavan korkea. Jätekukko Oy:n Heinälamminrinteen jätekeskus Kuopiossa ottaa vastaan puhdasta teräsjätettä ilman jätemaksua, samoin Kuusakoski Oy:n toimipisteet ottavat vastaan teräsjätettä. Kuvassa 4 on purettu teräsputkisilta. Silta on rutistettu kasaan kaivinkoneella, jolloin se vie tilaa huomattavasti vähemmän. Purettu teräsputki odottaa kuljettamista hyötykäytettäväksi raaka-aineena. [13] Kuva 4. Purettu ja rutistettu Nivan teräsputkisilta, joka odottaa kuljetusta hyötykäytettäväksi. [14] 7 ASFALTTIJÄTTEET Tyypillinen asfalttimassapäällyste koostuu bitumista ja eri raekokoisista kiviaineksista. Bitumi on asfalttipäällysteen kivet yhdessä pitävä sideaine.
17 Purkumateriaalien käsittely siltojen korjauksessa ja tienrakentamisessa 21 ASFALTTIJÄTTEET Tyypillinen asfalttimassapäällyste sisältää painoprosenttia bitumia ja painoprosenttia kiviainesta. Valmis asfalttipäällyste sisältää yleensä noin 4 tilavuusprosenttia ilmaa. [16] Tyypillisesti käytettyjä asfalttimassapäällystetyyppejä on kolme: kuuma asfalttimassa, lämmin asfalttimassa sekä kylmä asfalttimassa. Kuuma asfalttimassa valmistetaan C:n lämpötilassa. Sideaineena käytetään tavallista bitumia. Bitumi on huoneenlämmössä kiinteää tai puolikiinteää, ja on siitä syystä lämmitettävä noin 160 C:n lämpötilaan valmistettaessa ja levitettäessä asfalttimassapäällystettä. Asfalttimassa valmistetaan joko kiinteillä tai siirrettävillä asfalttiasemilla. Kuuma asfalttimassa päällysteitä käytetään kaikenlaisilla teillä ja kaduilla. Lämmin asfalttimassa valmistetaan C:n lämpötilassa. Lämpimän asfalttimassan käyttökohteena ovat yleensä vähäliikenteiset tiet, joiden keskimääräinen vuorokausiliikenne on alle ajoneuvoa vuorokaudessa. Lämpimän asfalttimassa päällysteen sideaineena käytetään pehmeää bitumia. Tällaiset asfalttimassat yleensä valmistetaan työmaan tuntumaan pystytetyillä siirrettävillä asfalttiasemilla. Kylmä asfalttimassa valmistetaan alle 50 C:n lämpötilassa, mikä tarkoittaa, ettei kiviainesta tarvitse lämmittää eikä kuivata. Kylmää asfalttimassapäällystettä käytetään yleensä vähäliikenteisillä teillä. Kylmän asfalttimassan valmistus tapahtuu työmaan tuntumaan pystytetyllä siirrettävällä asfalttiasemalla. [16] Yleisesti käytettyjä pintausmenetelmiä ovat sirotepintaus ja lietepintaus. Pintauksissa sideaine ja kiviaines sekoitetaan yleensä vasta päällystystyömaalla, jolloin levityskalusto on varustettu sideainesäiliöllä. Sirotepintaus tehdään ruiskuttamalla ensin sideainetta eli bitumiemulsiota tai bitumiliuosta päällysteen alustalle, jonka jälkeen levitetään raekooltaan mm:n kiviaines. Päällyste tiivistetään ja kiviaines lukitaan paikalleen kumipyöräjyrällä. Sirotepinnattu tie on jo uutena karhea ja kiviaineksen värinen. Sirotepintaus on melko edullinen päällyste, ja sillä on hyvät kitka- ja valonheijastusominaisuudet. Sitä käytetään pääasiassa vähäliikenteisillä teillä. Sirotepintaus voidaan myös tehdä hyvin hienorakeisella kiviaineksella, kuten tai mm. [16] Lietepintaus tehdään hienorakeisesta kiviaineksesta, bitumiemulsiosta, sementistä ja vedestä sekoitetulla lietteellä. Lietteen levitykseen käytetään erikoisvalmisteista konetta. Lietepintausta käytetään tavallisesti vähäliikenteisten väylien, kuten asuntokatujen, pyöräteiden, jalkakäytävien, pysäköintialueiden jne. kunnossapitoon. [16] Asfalttirouhetta syntyy jyrsittäessä tiepäällysteitä sekä murskattaessa purettuja päällysteitä. Asfalttirouhe on kiviainesmurskeen kaltaista tummaa materiaalia, jossa on nähtävissä paljaita kiviainespintoja. Kun asfalttirouheen bitumipitoisuus on alhainen, sitä saattaa olla vaikeaa erottaa puhtaasta kiviaineksesta. Suomessa syntyy noin tonnia asfalttirouhetta vuodessa. Monet paikallasekoitusmenetelmät (remix) hyödyntävät vanhan asfaltin uudelleen päällystyksessä. Kun tämä otetaan huomioon, niin Suomessa käytetään vanhaa asfalttia uudelleenpäällystämiseen yhteensä noin tonnia vuodessa. Asfalttiteollisuuden tuotannosta n.12 % on uusiokäyttöä. [6, s.38]
18 22 Purkumateriaalien käsittely siltojen korjauksessa ja tienrakentamisessa ASFALTTIJÄTTEET 7.1 Ympäristövaikutukset Bitumia pidetään yleisesti kemiallisesti reagoimattomana aineena. Bitumit sisältävät pieniä pitoisuuksia polysyklisiä aromaattisia hiilivetyjä (PAH). Bitumien kemiallinen koostumus riippuu siitä mistä bitumin raakaöljy on peräisin. Taulukossa 5 on esitetty kolmen eri bitumin PAH- pitoisuudet. Bitumi A on Lähi-Idän raakaöljystä tehty perinteinen tislattu bitumi. Bitumi B on D- jalostamon tyhjiötislattu lämpökrakkauspohja. Bitumi C on Lähi-Idän raakaöljystä tehty perinteinen puhallettu teollisuusbitumi. Pitoisuusarvon kohdalla oleva viiva tarkoittaa, että pitoisuus on alle määritysrajan.[17, s.31-32] Taulukko 5. PAH- pitoisuudet kolmessa eri bitumissa. [17, s.32] PAH Bitumitunnus A (mg / kg) B (mg / kg) C (mg / kg) Etyleeninaftaleeni 0,2 0,7 - Antraseeni 0,2 0,2 0,1 Bentso(a)antraseeni 0,7 0,2 - Bentso(b)fluoranteeni 1,0 0,7 0,4 Bentso(k)fluoranteeni 0,4 0,3 - Bentso(ghi)peryleeni 2,0 2,0 0,8 Indaani(1,2,3-cd)-pyreeni 0,5 0,2 - Bentso(a)pyreeni 0,7 0,5 - Kryseeni 2,4 1,0 0,5 Dibentso(a,h)antraseeni 0,5 0,3 - Fluoranteeni 0,9 0,8 0,3 Fluoreeni 0,3 0,4 0,4 Naftaleeni 2,7 3,0 2,5 Fenantreeni 1,8 2,0 1,1 Pyreeni 0,9 1,0 0,3 PAH-yhdisteiden liukenemista bitumista veteen on tutkittu staattisella liukoisuustestillä, jossa bitumin annetaan olla kosketuksissa ionivaihdetun veden kanssa. Vesiliuos vaihdetaan määräajoin ja siitä tutkitaan siihen liuenneiden aineiden pitoisuudet. Yleensä ottaen vain vesiliukoisimpia yhdisteitä, eli neljä tai vähemmän bentseenirengasta sisältäviä, PAH- yhdisteitä löytyi vesinäytteistä yli 0,1 ng/l pitoisuuksia. Uuttovesien bentso(b)fluoranteenin, bentso(k)fluoranteenin ja bentso(a)pyreenin pitoisuudet alittivat selvästi talousveden laatuvaatimukset. Tehtyjen testien perusteella voidaan todeta, että bitumi on hyvin kestävä vesipohjaisia liuoksia vastaan. [17, s.33-34] Bitumi ei reagoi helposti muidenkaan aineiden kanssa. Se kestää hyvin emäksiä, laimeita happoja, alkoholeja ja monia muita liuottimia. Öljypohjaiset liuottimet, bensiinit, dieselöljy sekä poltto- ja voiteluöljyt liottavat tai pehmentävät bitumia, [17, s.34] Asfalttirouhetta voidaan varastoida ulkona varastokasoissa. Varastoinnin aikana rouheen ominaisuudet eivät muutu eikä varastoinnista ole haittaa ympäristölle. Kuitenkin pitkäaikainen varastointi voi edellyttää ympäristöluvan. [6, s.39]
19 Purkumateriaalien käsittely siltojen korjauksessa ja tienrakentamisessa 23 KYLLÄSTÄMÄTTÖMÄT PUUJÄTTEET 7.2 Hyötykäyttö ja loppusijoittaminen Asfalttijätteet voidaan yleensä hyötykäyttää 100-prosenttisesti. Yleensä purettu ja murskattu asfaltti käytetään uudelleen raaka-aineena. Asfalttirouhetta voidaan myös käyttää tien rakennekerroksissa, yleensä kantavassa kerroksessa, sekoitettuna muuhun kerroksen materiaaliin. Tällöin puhutaan yleensä sekoitusjyrsinnästä. Kuvassa 5 on esitetty sekoitusjyrsinnän tekemistä. [6, s.39] Kuva 5. Päällysteen hyötykäyttämistä sekoitusjyrsinnän avulla. [18] Vaikka asfalttia ei olisi mahdollista uusiokäyttää, niin sitä ei silti saa loppusijoittaa läjitysalueille vaan se tulee viedä kaatopaikalle tai varastoalueelle. Tällaisia tapauksia voivat olla esimerkiksi pienet korjaukset, jolloin asfalttijätettä syntyy niin vähäisiä määriä, että sitä ei ole taloudellisesti kannattavaa kuljettaa asfaltinvastaanottoasemalle hyötykäytettäväksi. Jäteverolain mukaan muista jäteistä eroteltua asfalttijätettä voidaan varastoida maksimissaan kolme vuotta ennen hyötykäyttöä. Jätekukko Oy:n Heinälamminrinteen jätekeskus Kuopiossa ottaa vastaan puhdasta asfalttijätettä ilman maksua. Jos asfalttipäällysteeseen on asennettu teräsverkko routavaurioiden estämiseksi, on asfaltin hyötykäyttäminen käytännössä mahdotonta. Tällöin asfaltti ja teräsverkko joudutaan viemään kaatopaikalle, jossa sitä käsitellään sekajätteenä. [13] 8 KYLLÄSTÄMÄTTÖMÄT PUUJÄTTEET Jätepuuta syntyy siltojen korjaamisessa puretuista kaiteista, varsinaisista siltarakenteista (kannet, pilarit) sekä betonimuoteista ja rakennustelineistä. Siltojen kaiteet, kannet ja pilarit ovat yleensä kyllästettyä puutavaraa ja niitä on käsitelty luvussa 4.3. Betonimuoteissa ja rakennustelineissä käytetty puutavara ei yleensä ole kyllästettyä. Tielinjauksien muutoksien yhteydessä jou-
20 24 Purkumateriaalien käsittely siltojen korjauksessa ja tienrakentamisessa MAA- JA KIVIAINESJÄTTEET dutaan uuden tielinjan alta poistamaan puustoa ja kantoja. Puusto hyötykäytetään metsäteollisuudessa, mutta kannot ovat ongelmallisempia. Kantojen hyötykäyttöä käsitellään purkumateriaalien läjittämisen yhteydessä luvussa 5. Kuvassa 6 on teräsbetonisillan reunapalkin korotuksen yhteydessä tarvittavia puisia betonimuotteja sekä rakennustelineitä. Kuva 6. Sikosalmen sillan reunapalkin korottamista varten tehdyt muotit ja rakennustelineet. [9] 8.1 Ympäristövaikutukset Puhtaalla puujätteellä ei ole varsinaisia haitallisia ympäristövaikutuksia. Puuta poltettaessa syntyy hiilidioksidipäästöjä. 8.2 Hyötykäyttö ja loppusijoittaminen Puujäte voidaan hakettaa ja kompostoida tai polttaa. Muottipuutavaraa ja rakennustelineitä voidaan myös käyttää uusina muotteina. Jätelain mukaan jätemateriaali tulee ensisijaisesti hyötykäyttää raakaaineena. Mikäli edellinen ei ole mahdollista, niin jätemateriaali tulee hyötykäyttää energiana. [1] 9 MAA- JA KIVIAINESJÄTTEET Maa- ja kiviainesjätteitä eli ylijäämämaita syntyy sekä siltojen korjaamisessa että tienrakentamisessa. Siltojen korjaamisessa voidaan joutua tekemään sillan taustojen ja tulopenkereiden massanvaihtoja, joissa syntyy ylijäämämaita. Tierakentamisessa ylijäämämaita muodostuu leikkauksia kaivettaessa. Kuvassa 7 on esitetty tiehankkeessa tehty leikkaus, josta on syntynyt ylijäämämassoja.
YLEISOHJEET YMPÄRISTÖNSUOJELU
siltojen korjaus LIVI, Sillanrakentamisyksikkö Taitorakenteet-yksikkö YLEISOHJEET YMPÄRISTÖNSUOJELU 0506/10 / 11 (korvaa ohjeen 11 8/95) / 99) 1.112 YLEISOHJEEN SISÄLTÖ 1 YLEISTÄ...3 1.1 Ohjeen käyttöalue...3